Avokadopeerboomblog: September 2013
Vir die eerste keer in hoeveel jaar van getroud wees het ek vir my 'n staan menger gekoop. Nog altyd reggekom met 'n handklitser, maar teen die tempo waarteen ons deesdae koeke bak, het ons handmodel die gees gegee. En op die dag wat ek gaan om 'n nuwe handklitser te koop is die staan menger toe teen dieselfde prys te koop!?
Ek so deur die meng en bak spog ek 'n bietjie oor hoeveel makliker dit nou is om botter te room en terwyl ek nog so staan en spog stap Emma (3) verby met díe woorde:
"Het Jesus hom jou 'n gee het?"
Ek huiwer en wou eers sê nee en verduidelik maar toe besef ek: Jesus ís die Een wat voorsien in al ons omstandighede en behoeftes, en hier en nou kan ek ook vir Hom dankie sê vir 'n staan menger.
#3308 'n staan menger en die geloof van 'n klein kindjie
Ek verwonder my aan die eenvoudige geloof van 'n klein mensie wat my net weer laat besef het Wie die Een is wat voorsien!
Matt 6:8 "...want jul Vader weet wat julle nodig het voordat julle Hom vra."
Ag mag ek nooit net skryf oor als wat goed en mooi en volmaak is nie, want dit sal een groot leun wees. Daar is dae wat alles nie so goed en mooi en vreugevol is nie. Maar laat ons onthou dat elke oomblik kosbaar is en 'n geskenk is uit die hand van God. Mag ons altyd die goed en mooi en vreugdevol gaan soek.
Elke oomblik is 'n geskenk goed, mooi, volmaak en vreugdevol.
Is dit nie kosbaar nie! Hierdie mamma kolgans het deur een ysige Kaapse winder TIEN eiers uitgebroei! Nou dít is toegewyde moederskap. Wat 'n inspirasie so uit die natuur.